**TÁJÉKOZTATÓ**

**a 2018. december 19-i képviselőtestületi ülésen elhangzott**

**interpellációkra tett intézkedésekről**

**Ferencz Gyula képviselő-testületi tag**

* egyetlen köztéri világítás hiányát szeretné bejelenteni a Bem József u. elején.

*A hibát karbantartó felé lejelentettük.*

**Bán Miklós képviselő-testületi tag** két dologra hívná fel a figyelmet

* az egyik a Bartóki óvodával szemben lévő szeméttároló mellett már hónapok óta ott van kettő elhasznált gumi felni, próbálta kinyomozni kié lehet, de nem sikerült; annyit kér, hogy oldják meg az elvitelt, mert ha hó is esik, akkor az balesetveszélyes is lehet

*A testületi ülést követő napon Városgondnokság az ott lévő 5 db gumit elszállította.*

* másik egy nagyobb horderejű dolog és talán a jövő évi költségvetésbe bele lehetne tenni; kéri, ha lehetséges, akkor a TESCO-nál lévő buszmegállóhoz valamilyen beállót, védőt helyezzenek el, mert az ott várakozók ki vannak téve az időjárás viszontagságainak

*A beálló elhelyezésére megfelelő terület a TESCO tulajdonában van, a buszöböl a 8. sz. főúthoz tartozik, állami út részeként, a mellette megépített leszálló járda és zöldterület már az áruházé. Területszerzéssel, vagy tulajdonossal történő megállapodás útján lehetne a beállót elhelyezni, és nem elegendő a járda területe. Bekerülési költsége (eszköz és alépítmény) becsülten 5M Ft, a területbiztosítás nélkül*. *Jelenleg mindennek az előkészületét elindítottuk*.

**Tompa László képviselő-testületi tag**

* nem csak hogy elfogadja, de megköszöni az interpellációt, ugyanis arról van szó, hogy sikerült a város leendő karácsonyfájának talapzatát megoldani speciális lyukfúrással, szeretné megköszönni minden közreműködőnek, hogy véghez tudták vinni ezt a feladatot
* megfogalmazna egy jövőbeni kérést, hogy a jövő évi költségvetésbe a karácsonyfa világítást is tervezzék be

*A 2019. évi költségvetési lehetőségek függvényében tervezhető.*

**Auer Miklós képviselő-testületi tag**

* mindenkinek Kellemes Ünnepeket kíván
* lakosság megkereste őt, miszerint a Dienes Lajos Utcai Tagóvoda keleti végénél van egy fenyőfa, melynek alsó ágai elérik a cserepeket; kérése annyi lenne, hogy az alsó ágakat, melyeket lehetséges, távolítsák el.

*Városgondnokság megvizsgálja az említett fát.*

Körmend, 2019. január 21.

Forró Szilvia irodavezető s.k. Sövegjártó Zoltán intézményvezető s.k.